فیلیسطین لیدئری محمود عباس جمهور باشقانی رجب طیب اردوغانین دعوتیله تورکیه‌ده رسمی سفرده‌دیر.
محمود عباس و اونو همراهلیق ائدن نماینده هئیتینی آنکارا ائسئن بوغا هاوا لیمانیندا علم، صنایع و تکنولوژی ناظیری فاروک اؤزلو قارشیلادی.
فیلیسطین لیدئری 3 گونلوک سفری چرچیوه‌سینده جمهور باشقانی رجب طیب اردوغان ایله بیر آرایا گلدی.
جمهور باشقانی اردوغان محمود عباسی جمهور باشقانی کوللیه‌سی‌نین آنا گیریش قاپی‌سیندا قارشیلادی.
قارشیلاما مراسیمینده تاریخده قورولان 16 تورک دؤولتینی تمثیل ائدن بایراق‌لار و عسگرلر ده واردی.
مراسیمده جمهور باشقانلیغی‌نین باش کاتیبی فخری کاسیرقا، آنکارا والیسی ارجان توپاجا، آنکارا شهری‌نین بلدیه صدری ملیح گؤکچک، میت رهبری هاکان فیدان، جمهور باشقانی سؤزچوسو ابراهیم کالین دا ایشتیراک ائدیردی‌لر.
مراسیم‌دن سونرا اردوغان و عباس باش-باشا گؤروش کئچیردی‌لر.
کئچیریلن گؤروش‌لرده تورکیه ایله فیلیسطین آراسیندا ایکی طرف‌لی علاقه‌لر موذاکیره اولوندو، فیلیسطین‌لی‌لر آراسیندا باریش پروسه‌سی‌نین جانلاندیریلماسی مسئله‌سی اوزرینده دورولدو.
